Diari Oficial de la Generalitat Valenciana


Sumari del DOGV 8637, del 18-09-2019 (2019/8387)

RESOLUCIÓ de 2 de setembre de 2019, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb la Llei 26/2018, de 21 de desembre, de la Generalitat, de drets i garanties de la infància i l'adolescència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8637

Data del DOGV
:   18-09-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8387


Data del document
:   02-09-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * protecció de la infància
    * jove
    * legislació
    * drets del xiquet

RESOLUCIÓ de 2 de setembre de 2019, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb la Llei 26/2018, de 21 de desembre, de la Generalitat, de drets i garanties de la infància i l'adolescència. [2019/8387]  
D'acord amb el que estableix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, aquesta direcció general disposa la publicació en el Diari Oficial de la Generalitat Valenciana de l'acord que es transcriu com a annex en aquesta resolució.  
  
València, 2 de setembre de 2019.- La directora general de Relacions amb la Unió Europea i l'Estat: Daría Terrádez Salom.  
  
  
ANNEX  
  
Acord de la Comissió Bilateral de Cooperació Administració General de l'Estat - Generalitat, en relació amb la Llei 26/2018, de 21 de desembre, de la Generalitat, de drets i garanties de la infància i l'adolescència  
  
La Comissió Bilateral de Cooperació Administració General de l'Estat - Generalitat ha adoptat el següent acord:  
1. De conformitat amb les negociacions prèvies celebrades pel grup de treball constituït en compliment del que es preveu en l'Acord de la Comissió Bilateral Generalitat Valenciana - Administració General de l'Estat, de data 11 de març de 2019, per a l'estudi i proposta de solució de les discrepàncies competencials manifestades en relació amb la Llei 26/2018, de 21 de desembre, de la Generalitat, de drets i garanties de la infància i l'adolescència, totes dues parts consideren solucionades aquestes, i això per raó de la següent interpretació:  
  
a) En relació amb els esments que l'article 35.1 realitza als «jocs d'atzar i apostes de qualsevol tipus», totes dues parts acorden interpretar aquests esments com a referits al joc en àmbit autonòmic i als operadors de joc autoritzats per la Generalitat Valenciana que són objecte de regulació en la Llei 4/1988, de 3 de juny, del joc, de la Comunitat Valenciana.  
2. Per raó de l'acord aconseguit, totes dues parts consideren resoltes les discrepàncies manifestades i conclosa la controvèrsia plantejada.  
3. Es comunica aquest acord al Tribunal Constitucional als efectes previstos en l'article 33.2 de la Llei orgànica 2/1979, de 3 d'octubre, del Tribunal Constitucional, així com inserir el present acord en el Boletín Oficial del Estado i en el Diari Oficial de la Generalitat Valenciana.